Դրանից օրեր անց թուրքական մամուլը գրեց, որ Թուրքիայի առափնյա անվտանգությունը երկրի նավահանգիստներում կալանել է 27 ռուսական նավ՝ կապված նրանց փաստաթղթային խնդիրների հետ։ Չնայած դրան՝ ընդգծվեց, որ դա եղել է Թուրքիայի պատասխանը SU-24M-ի միջադեպից հետո Ռուսաստանի կողմից թուրքական դրոշով 8 նավ կալանելու համար[111]: Երբ SU-24M-ի միջադեպից հետո Թուրքիայում ակտիվացան Սևծովյան նեղուցները ռուսական նավերի առջև փակելու մասին խոսակցությունները, Ռուսաստանի նախագահի մամլո քարտուղար Դմիտրի Պեսկովը հայտարարեց, որ դա կլինի ապոկալիպտիկ սցենար, և Մոսկվան առաջարկում է զերծ մնալ այդ իրավիճակը քննարկելուց[112]։ Թուրքիայում լրջորեն ընդունեցին այդ զգուշացումը և չգնացին նման մեծ սրացման։